钦定古今图书集成/理学汇编/经籍典/第137卷 > 《大叔于田二》
## 钦定古今图书集成/理学汇编/经籍典/第137卷 > 《大叔于田二》

传曰：孔子云：“‘美哉，颜无父之御也！马知后有舆而轻
之，知上有人而爱之，马亲其正而爱其事。如使马能
言，彼将必曰：乐哉，今日之驺也’。至于颜沦少衰矣，马
知后有舆而轻之，知上有人而敬之，马亲其正而敬
其事。如使马能言，彼将必曰：‘驺来其人之使我也。至
于颜夷而衰矣，马知后有舆而重之，知上有人而畏’”
之马，亲其正而畏其事。如马能言，彼将必曰：“驺来，驺
来。”女不驺，彼将杀女。故御马有法矣，御民有道矣。法
得则马和而欢，道得则民安而集。《诗》曰：“执辔如组，两
骖如舞。”此之谓也。